b'\n_START_ARTICLE_\nJuridini\xc5\xb3 asmen\xc5\xb3 registravimo elektronin\xc4\x97 paslauga\n_START_PARAGRAPH_\nJuridini\xc5\xb3 asmen\xc5\xb3 registravimo elektronin\xc4\x97 paslauga (JAREP) - e. teisin\xc4\x97 paslauga. Tikslas - juridinio asmens registravimo proced\xc5\xabros paprastumas ir kokyb\xc4\x97. Pagrindin\xc4\x97 tikslin\xc4\x97 projekto grup\xc4\x97 yra fiziniai ir juridiniai asmenys. \xc4\xae elektronin\xc4\x99 terp\xc4\x99 perkeltos juridini\xc5\xb3 asmen\xc5\xb3 registravimo proced\xc5\xabros taupys klient\xc5\xb3 laik\xc4\x85, palengvins galimyb\xc4\x99 gauti kokybi\xc5\xa1kas paslaugas nutolusiuose regionuose, u\xc5\xbetikrins bendravim\xc4\x85 tarp kliento, Registr\xc5\xb3 centro ir LR teisingumo ministerijos ir notar\xc5\xb3._NEWLINE_Elektronin\xc4\x97s juridini\xc5\xb3 asmen\xc5\xb3 registravimo paslaugos teikimas prisid\xc4\x97s prie \xc4\xafvairiuose Lietuvos Respublikos bei Europos S\xc4\x85jungos teis\xc4\x97s aktuose, o ypa\xc4\x8d strateginiuose dokumentuose reglamentuot\xc5\xb3 tiksl\xc5\xb3 bei princip\xc5\xb3 \xc4\xafgyvendinimo: "vieno langelio", skaidrumo, efektyvumo, i\xc5\xa1tekli\xc5\xb3 taupymo, operatyvumo, kontrol\xc4\x97s ir kt._NEWLINE_Notarams ir Teisingumo ministerijai po projekto \xc4\xafgyvendinimo bus sudarytos s\xc4\x85lygos saugoti elektroniniame archyve, pateikti su juridini\xc5\xb3 asmen\xc5\xb3 registravimo proced\xc5\xabromis susijusius duomenis ir dokumentus elektroniniu b\xc5\xabdu. Registravimo procesuose, kuriuose nedalyvaus notaras, bus sudarytos s\xc4\x85lygos, leisian\xc4\x8dios klientui pateikti duomenis ir dokumentus Registr\xc5\xb3 centrui elektroniniu b\xc5\xabdu ir pasira\xc5\xa1yti juos elektroniniu para\xc5\xa1u. Klientams nebereik\xc4\x97s atvykti \xc4\xaf Registr\xc5\xb3 centr\xc4\x85. \xc4\xaegyvendinus juridinio asmens registravimo elektronin\xc4\x99 paslaug\xc4\x85, esant poreikiui bus galima naudotis VAIISIS teikiamomis paslaugomis.'